CELEX: 32012D0274
Language: bg
Date: 2012-04-24 00:00:00
Title: 2012/274/ЕС: Решение за изпълнение на Комисията от 24 април 2012 година за определяне на втората група от региони за започване на дейностите на Визовата информационна система (ВИС) (нотифицирано под номер C(2012) 2505)

24.5.2012   
            
            
               BG
            
            
               Официален вестник на Европейския съюз
            
            
               L 134/20
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 24 април 2012 година
   за определяне на втората група от региони за започване на дейностите на Визовата информационна система (ВИС)
   (нотифицирано под номер C(2012) 2505)
   (2012/274/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 767/2008 на Европейския парламент и на Съвета от 9 юли 2008 г. относно Визовата информационна система (ВИС) и обмена на данни между държави членки относно визите за краткосрочно пребиваване (Регламент за ВИС) (1), и по-специално член 48, параграф 4 от него,
   като има предвид, че:
   
               (1)
            
            
               Член 48 от Регламент (ЕО) № 767/2008 предвижда дейностите на ВИС да започнат постепенно. В своето Решение 2010/49/ЕО (2) Комисията определи първите региони за започване на дейностите на ВИС. Като се има предвид, че ВИС започна дейностите си на 11 октомври 2011 г., необходимо е да се определи втора група от региони, в които информацията, която ще бъде обработвана във ВИС, включително снимки и пръстови отпечатъци, ще бъдe събирана и предавана на ВИС във връзка с всички заявления за виза в съответния регион.
            
         
               (2)
            
            
               Съгласно член 48, параграф 4 от Регламент (ЕО) № 767/2008 редът на регионите за започване на дейностите на ВИС се определя въз основа на следните критерии: рискът от нелегална имиграция, заплахите за вътрешната сигурност на държавите членки и реалната възможност за събирането на биометрични данни от всички места в региона.
            
         
               (3)
            
            
               Комисията извърши оценка за различните региони, като за първия критерий взе предвид елементи като средния дял на отказаните визи, процента на отказите за влизане и процента на гражданите на трети държави, за които е установено, че се намират незаконно на територията на държавите членки, за втория критерий взе предвид извършена от Европол оценка на заплахата, а за третия критерий — факта, че след приемането на Решение 2010/49/ЕО консулското присъствие или представителство се е увеличило във всички региони на света.
            
         
               (4)
            
            
               Според тази оценка следващите региони, в които трябва да започне събирането на визова информация във връзка с всички заявления за виза и предаването ѝ на ВИС, следва да бъдат Западна Африка, Централна Африка, Източна Африка, Южна Африка, Южна Америка, Централна Азия и Югоизточна Азия.
            
         
               (5)
            
            
               Окупираните палестински територии бяха изключени от региона на Близкия изток, за който се прилага Решение 2010/49/ЕО, поради техническите трудности, които биха могли да възникнат при оборудването на съответните консулства или консулски служби. За да не се допусне пропуск в борбата с нелегалната имиграция и защитата на вътрешната сигурност и като се има предвид времето, с което държавите членки разполагаха за преодоляване на техническите трудности, окупираните палестински територии следва да бъдат единадесетият регион, където да започне събирането на визова информация във връзка с всички заявления за виза и предаването ѝ на ВИС.
            
         
               (6)
            
            
               Комисията ще определи датата на започване на дейностите във всеки един от тези региони съгласно член 48, параграф 3 от Регламент (ЕО) № 767/2008.
            
         
               (7)
            
            
               За определяне на останалите региони следва да се вземат решения на по-късен етап въз основа на допълнителна и актуализирана оценка на тези региони в съответствие с критериите и опита от прилагането в регионите, определени с Решение 2010/49/ЕО и с настоящото решение.
            
         
               (8)
            
            
               Доколкото Регламентът за ВИС представлява развитие на достиженията на правото от Шенген, Дания уведоми за прилагането на Регламента за ВИС в своето национално право в съответствие с член 5 от Протокола относно позицията на Дания, приложен към Договора за Европейския съюз и към Договора за създаване на Европейската общност. Следователно по силата на международното право Дания е длъжна да прилага настоящото решение.
            
         
               (9)
            
            
               Настоящото решение представлява развитие на разпоредбите на достиженията на правото от Шенген, в които Обединеното кралство не участва в съответствие с Решение 2000/365/ЕО на Съвета от 29 май 2000 г. относно искането на Обединеното кралство Великобритания и Северна Ирландия да участва в някои разпоредби от достиженията на правото от Шенген (3). Следователно Обединеното кралство не е обвързано от него, нито от неговото прилагане.
            
         
               (10)
            
            
               Настоящото решение представлява развитие на разпоредбите на достиженията на правото от Шенген, в които Ирландия не участва в съответствие с Решение 2002/192/ЕО на Съвета от 28 февруари 2002 г. относно искането на Ирландия да участва в някои разпоредби от достиженията на правото от Шенген (4). Следователно Ирландия не е обвързана от него, нито от неговото прилагане.
            
         
               (11)
            
            
               По отношение на Исландия и Норвегия настоящото решение представлява развитие на разпоредбите на достиженията на правото от Шенген по смисъла на Споразумението, сключено от Съвета на Европейския съюз, от една страна, и Република Исландия и Кралство Норвегия, от друга страна, за асоциирането на последните в процеса на изпълнение, прилагане и развитие на достиженията на правото от Шенген (5), които попадат в областта, посочена в член 1, буква Б от Решение 1999/437/ЕО на Съвета (6) относно определени условия по прилагането на това споразумение.
            
         
               (12)
            
            
               По отношение на Швейцария настоящото решение представлява развитие на разпоредбите на достиженията на правото от Шенген по смисъла на Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (7), които попадат в областта, посочена в член 1, буква Б от Решение 1999/437/ЕО, във връзка с член 3 от Решение 2008/146/ЕО на Съвета (8).
            
         
               (13)
            
            
               По отношение на Лихтенщайн настоящото решение представлява развитие на разпоредбите на достиженията на правото от Шенген по смисъла на Протокола между Европейския съюз, Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген, които попадат в областта, посочена в член 1, буква Б) от Решение 1999/437/ЕО, във връзка с член 3 от Решение 2011/350/ЕС на Съвета (9).
            
         
               (14)
            
            
               По отношение на Кипър настоящото решение представлява акт, който се основава на достиженията на правото от Шенген или по друг начин е свързан с тях по смисъла на член 3, параграф 2 от Акта за присъединяване от 2003 г.
            
         
               (15)
            
            
               По отношение на България и Румъния настоящото решение представлява акт, който се основава на достиженията на правото от Шенген или по друг начин е свързан с тях по смисъла на член 4, параграф 2 от Акта за присъединяване от 2005 г.
            
         
               (16)
            
            
               Мерките, предвидени в настоящото решение, са в съответствие със становището на комитета, създаден по силата на член 51, параграф 1 от Регламент (ЕО) № 1987/2006 на Европейския парламент и на Съвета от 20 декември 2006 г. за създаването, функционирането и използването на Шенгенска информационна система от второ поколение (ШИС II) (10),
            
         ПРИЕ НАСТОЯЩОТО РЕШЕНИЕ:
   Член 1
   Регионите, в които събирането и предаването на информация на Визовата информационна система (ВИС) ще започне след регионите, определени с Решение 2010/49/ЕО, в съответствие с член 48, параграф 3 от Регламент (ЕО) № 767/2008, са следните:
   
               —
            
            
               Четвърти регион:
               
                           —
                        
                        
                           Бенин,
                        
                     
                           —
                        
                        
                           Буркина Фасо,
                        
                     
                           —
                        
                        
                           Кабо Верде,
                        
                     
                           —
                        
                        
                           Кот д’Ивоар,
                        
                     
                           —
                        
                        
                           Гамбия,
                        
                     
                           —
                        
                        
                           Гана,
                        
                     
                           —
                        
                        
                           Гвинея,
                        
                     
                           —
                        
                        
                           Гвинея Бисау,
                        
                     
                           —
                        
                        
                           Либерия,
                        
                     
                           —
                        
                        
                           Мали,
                        
                     
                           —
                        
                        
                           Нигер,
                        
                     
                           —
                        
                        
                           Нигерия,
                        
                     
                           —
                        
                        
                           Сенегал,
                        
                     
                           —
                        
                        
                           Сиера Леоне,
                        
                     
                           —
                        
                        
                           Того.
                        
                     
         
               —
            
            
               Пети регион:
               
                           —
                        
                        
                           Бурунди,
                        
                     
                           —
                        
                        
                           Камерун,
                        
                     
                           —
                        
                        
                           Централноафриканска република,
                        
                     
                           —
                        
                        
                           Чад,
                        
                     
                           —
                        
                        
                           Конго,
                        
                     
                           —
                        
                        
                           Демократична република Конго,
                        
                     
                           —
                        
                        
                           Екваториална Гвинея,
                        
                     
                           —
                        
                        
                           Габон,
                        
                     
                           —
                        
                        
                           Руанда,
                        
                     
                           —
                        
                        
                           Сао Томе и Принсипи.
                        
                     
         
               —
            
            
               Шести регион:
               
                           —
                        
                        
                           Коморски острови,
                        
                     
                           —
                        
                        
                           Джибути,
                        
                     
                           —
                        
                        
                           Еритрея,
                        
                     
                           —
                        
                        
                           Етиопия,
                        
                     
                           —
                        
                        
                           Кения,
                        
                     
                           —
                        
                        
                           Мадагаскар,
                        
                     
                           —
                        
                        
                           Мавриций,
                        
                     
                           —
                        
                        
                           Сейшелски острови,
                        
                     
                           —
                        
                        
                           Сомалия,
                        
                     
                           —
                        
                        
                           Южен Судан,
                        
                     
                           —
                        
                        
                           Судан,
                        
                     
                           —
                        
                        
                           Танзания,
                        
                     
                           —
                        
                        
                           Уганда.
                        
                     
         
               —
            
            
               Седми регион:
               
                           —
                        
                        
                           Ангола,
                        
                     
                           —
                        
                        
                           Ботсуана,
                        
                     
                           —
                        
                        
                           Лесото,
                        
                     
                           —
                        
                        
                           Малави,
                        
                     
                           —
                        
                        
                           Мозамбик,
                        
                     
                           —
                        
                        
                           Намибия,
                        
                     
                           —
                        
                        
                           Южна Африка,
                        
                     
                           —
                        
                        
                           Свазиленд,
                        
                     
                           —
                        
                        
                           Замбия,
                        
                     
                           —
                        
                        
                           Зимбабве.
                        
                     
         
               —
            
            
               Осми регион:
               
                           —
                        
                        
                           Аржентина,
                        
                     
                           —
                        
                        
                           Боливия,
                        
                     
                           —
                        
                        
                           Бразилия,
                        
                     
                           —
                        
                        
                           Чили,
                        
                     
                           —
                        
                        
                           Колумбия,
                        
                     
                           —
                        
                        
                           Еквадор,
                        
                     
                           —
                        
                        
                           Парагвай,
                        
                     
                           —
                        
                        
                           Перу,
                        
                     
                           —
                        
                        
                           Уругвай,
                        
                     
                           —
                        
                        
                           Венецуела.
                        
                     
         
               —
            
            
               Девети регион:
               
                           —
                        
                        
                           Казахстан,
                        
                     
                           —
                        
                        
                           Киргизстан,
                        
                     
                           —
                        
                        
                           Таджикистан,
                        
                     
                           —
                        
                        
                           Туркменистан,
                        
                     
                           —
                        
                        
                           Узбекистан.
                        
                     
         
               —
            
            
               Десети регион:
               
                           —
                        
                        
                           Бруней,
                        
                     
                           —
                        
                        
                           Бирма/Мианмар,
                        
                     
                           —
                        
                        
                           Камбоджа,
                        
                     
                           —
                        
                        
                           Индонезия,
                        
                     
                           —
                        
                        
                           Лаос,
                        
                     
                           —
                        
                        
                           Малайзия,
                        
                     
                           —
                        
                        
                           Филипини,
                        
                     
                           —
                        
                        
                           Сингапур,
                        
                     
                           —
                        
                        
                           Тайланд,
                        
                     
                           —
                        
                        
                           Виетнам.
                        
                     
         
               —
            
            
               Единадесети регион:
               Окупираните палестински територии.
            
         Член 2
   Адресати на настоящото решение са Кралство Белгия, Република България, Чешката република, Федерална република Германия, Република Естония, Република Гърция, Кралство Испания, Френската република, Италианската република, Република Кипър, Република Латвия, Република Литва, Великото херцогство Люксембург, Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия и Кралство Швеция.
   
      Съставено в Брюксел на 24 април 2012 година.
      
         
            За Комисията
         
         Cecilia MALMSTRÖM
         
            Член на Комисията
         
      
   
   
      (1)  ОВ L 218, 13.8.2008 г., стр. 60.
   
      (2)  ОВ L 23, 27.1.2010 г., стр. 62.
   
      (3)  ОВ L 131, 1.6.2000 г., стр. 43.
   
      (4)  ОВ L 64, 7.3.2002 г., стр. 20.
   
      (5)  ОВ L 176, 10.7.1999 г., стр. 36.
   
      (6)  ОВ L 176, 10.7.1999 г., стр. 31.
   
      (7)  ОВ L 53, 27.2.2008 г., стр. 52.
   
      (8)  ОВ L 53, 27.2.2008 г., стр. 1.
   
      (9)  ОВ L 160, 18.6.2011 г., стр. 19.
   
      (10)  ОВ L 381, 28.12.2006 г., стр. 4.